**PASLAUGŲ PIRKIMO TECHNINĖ SPECIFIKACIJA**

**1. PIRKIMO OBJEKTAS**

Interneto paslaugos (toliau – Paslaugos).

**2. PIRKIMO OBJEKTO PRITAIKYMO SRITIS**

Interneto ryšio paslaugos.

**3. TECHNINIAI REIKALAVIMAI, KURIUOS TURI ATITIKTI PERKAMOS PASLAUGOS**

1. Paslaugos tiekėjas turės teikti ryšį su Internetu iš taško, esančio Elektrinės g. 2, Vilniuje.
2. Paslaugos tiekėjas privalo įrengti ryšio įvadus AB Vilniaus šilumos tinklai (toliau – Perkantysis subjektas) nurodytose patalpose.
3. Interneto gavimo/siuntimo greitaveika iš/į Lietuvą, užsienį: ne mažiau kaip 160 Mbps.
4. Paketų vėlinimas („round trip delay“- RTD) nuo tiekėjo centrinio Interneto mazgo iki Perkančiojo subjekto tinklo (LAN): ne daugiau kaip 10 ms.
5. Interneto srauto paslaugos pateikimo sąsaja – Ethernet.
6. Interneto srauto paslaugos pateikiamumas, per mėnesį: ne mažiau kaip 99,0%.
7. Interneto ryšio paslauga turi būti pateikta tik per paslaugos tiekėjo nuosavą ryšio infrastruktūrą be jokių tarpinių tiekėjų tinklų naudojimo (nuomos), nuo tiekėjo centrinio Interneto mazgo iki Perkančiojo subjekto tinklo (LAN). Negali būti naudojama UAB „Mezon“ (paslauga perimta iš AB „Lietuvos radijo ir televizijos centras“) ryšio infrastruktūra, kuri šiuo metu naudojama Rezervinei Interneto ryšio paslaugai teikti. Optines skaidulas galima nuomoti iš bet kurio tiekėjo.
8. Paslaugos tiekėjas turi turėti ne mažiau kaip 2 (du) tarptautinio Interneto ryšio kanalus.
9. Jeigu Interneto ryšio paslauga teikiama radijo ryšiu, „paskutinės mylios“ sprendimui turi būti naudojamas ne viešas dažnis.
10. Interneto ryšys į Lietuvą ir į užsienį turi būti garantuojamas ir be dalinimo koeficiento (1:1). Interneto ryšys gali būti 100% apkraunamas be jokių apribojimų ir be jokių papildomų mokesčių.
11. Tiekėjas turi turėti 24 val. per parą, 7 dienas per savaitę dirbančią tinklo priežiūros tarnybą.
12. Perkantysis subjektas turi turėti galimybę stebėti savo interneto kanalo apkrovimą paskutinių 24 val., 7 dienų, 31 dienos ir 365 dienų laikotarpiams naudojant autorizuotą prisijungimą Internete.
13. Paslaugos tiekėjas Perkančiajam subjektui pateikia bei sukonfigūruoja maršrutizatorių, kuris įdiegiamas tarp Perkančiojo subjekto, tiekėjo ir esamo Rezervinio Interneto tiekėjo UAB „Mezon“ tinklų. Maršrutizatorius turi būti sukonfigūruotas naudojant esamą Autonominę Sistemą taip, kad nutrūkus ryšiui su vienu iš Interneto tiekėjų, visas srautas turi būti nukreiptas į/iš veikiančio Interneto tiekėjo. Bent dalis Rezervinio Interneto tiekėjo tinklo turi būti sukonfigūruota kaip geriausias maršrutas, pasiekiamas tiesiogiai iš Perkančiojo subjekto tinklo.
14. Paslaugos tiekėjas palaiko iki 3 (trijų) Perkančiojo subjekto .LT domenų: registravimas, galiojimo pratęsimas, parkavimas, DNS priegloba Paslaugos tiekėjo serveriuose, suteikiant Perkančiajam subjektui savarankiškai valdyti DNS įrašus.
15. Gedimų šalinimo laikas – ne daugiau kaip 4 darbo valandos. Pradžios laikas skaičiuojamas nuo pranešimo išsiuntimo elektroniniu paštu arba užregistravimo nurodytu paslaugų teikimo sutartyje telefonu momento. Jei gedimui pašalinti reikia ilgesnio laiko, jį reikia suderinti su Perkančiuoju subjektu raštu.
16. Planiniai tinklo darbai gali būti atliekami įspėjus ne vėliau kaip prieš 15 kalendorinių dienų. Planiniai tinklo darbai negali trukti ilgiau kaip 4 darbo valandas.
17. Paslaugos tiekėjas savo kontrolės srityje privalo pastoviai sekti tinklo saugumą užtikrinančių sistemų darbą ir laiku įdiegti visus būtinus atnaujinimus. Paslaugos tiekėjas turi užtikrinti ryšio slaptumą pagal Lietuvos Respublikos teisės aktus.
18. Tinklo darbo sutrikimas yra paslaugos teikimo nutrūkimas, kuris įvyko ne dėl Perkančiojo subjekto kaltės. Tinklo darbo sutrikimu nelaikomi atvejai formaliai atitinkantys aukščiau nurodytus tinklo darbo sutrikimo požymius, tačiau įvykę dėl pagal Perkančiojo subjekto ir Paslaugos tiekėjo tarpusavio susitarimą suderintų konfigūracijos pakeitimų, planinių tinklo remonto ar profilaktikos darbų, ir neviršiję suderintos įtakos Perkančiojo subjekto gaunamoms paslaugoms bei įvykę suderintu laiku ir neviršiję suderintos trukmės. Nepertraukiamo elektros maitinimo užtikrinimas Perkančiojo subjekto patalpose esančiai tiekėjo įrangai yra Perkančiojo subjekto atsakomybėje.
19. Už paslaugas bus atsiskaitoma mokant fiksuotą mėnesinį įkainį. Į įkainį turi būti įskaičiuoti tiekiamas neribotas Interneto duomenų kiekis, visi techninėje specifikacijoje minimi reikalavimai ir įrangos laikinas suteikimas/nuoma, jos montavimo/išmontavimo darbai (jei reikės), medžiagos, darbai, išorinių IP adresų suteikimas.